Diari Oficial de la Generalitat Valenciana


Sumari del DOGV 5044, del 07-07-2005 (2005/7864)

RESOLUCIÓ de 29 de juny de 2005, del President del Consell Jurídic Consultiu de la Comunitat Valenciana, per la qual es publica la relació ordenada de puntuació dels aspirants que han superat l'oposició per a la provisió de dos places del Cos de Lletrats del Consell Jurídic Consultiu.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5044

Data del DOGV
:   07-07-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/7864


Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

RESOLUCIÓ de 29 de juny de 2005, del President del Consell Jurídic Consultiu de la Comunitat Valenciana, per la qual es publica la relació ordenada de puntuació dels aspirants que han superat l'oposició per a la provisió de dos places del Cos de Lletrats del Consell Jurídic Consultiu. [2005/7864]
  
Conforme al que disposa l'article 18 de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, en relació amb l'article 41 del seu Reglament aprovat pel Decret del Govern Valencià 138/1996, de 16 de juliol, per a ingressar en el Cos de Lletrats del Consell Jurídic Consultiu de la Comunitat Valenciana és imprescindible la possessió del títol de Llicenciat en Dret i la superació de l'oposició, de conformitat amb les bases i el programa que aprovarà el Ple per a cada convocatòria.
  
Mitjançant una resolució d'esta Presidència de 10 de març del 2004 es va convocar oposició per a la provisió de dos places de funcionaris del Cos de Lletrats del Consell Jurídic Consultiu de la Comunitat Valenciana (DOGV núm. 4.723, de 31.03.2004, correcció d'errors DOGV núm. 4.737, de 22.04.2004). En la base primera de la convocatòria esmentada s'indiquen els requisits necessaris perquè els aspirants seleccionats puguen prendre possessió com a funcionaris al servici del Consell.
  
Així mateix, l'article 14.1 del Reglament de Selecció, Provisió de Llocs de Treball i Carrera Administrativa del Personal, aprovat pel Decret del Govern Valencià 33/1999, de 9 de març, disposa que publicada la relació definitiva d'aspirants seleccionats, estos hauran d'aportar davant de l'administració en el termini de 20 dies hàbils la documentació acreditativa que reunixen tots i cada un dels requisits exigits en la convocatòria.
  
Vista la proposta de nomenament del Tribunal de l'oposició, i atés que les aspirants seleccionades pel Tribunal ja van acreditar la seua majoria d'edat, nacionalitat espanyola i possessió de la llicenciatura en Dret en el moment de presentació de la sol·licitud de participació en les proves, per això únicament se'ls haurà d'exigir l'acreditació de la concurrència de la resta de requisits previstos en la convocatòria, resolc
  
Primer
  
Aprovar i publicar, per orde de puntuació final obtinguda, la relació definitiva dels aspirants que han superat l'oposició per a la provisió de dos places del Cos de lletrats del Consell Jurídic Consultiu, i que s'indiquen en l'annex del present acord.
  
Segon
  
En el termini de 20 dies hàbils comptadors des del següent al de la publicació en el Diari Oficial de la Generalitat Valenciana de la present resolució els aspirants hauran d'aportar davant de la Secretaria General del Consell Jurídic Consultiu de la Comunitat Valenciana els documents següents:
  
a) Certificat mèdic acreditatiu de no patir malaltia o limitació física o psíquica que siga incompatible amb l'exercici de les funcions dels llocs oferits.
  
b) Declaració de no trobar-se inhabilitat per a l'exercici de funcions públiques.
  
Contra la present resolució les persones interessades podran interposar recurs potestatiu de reposició davant del mateix òrgan que l'ha dictada en el termini d'un mes, o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors en ambdós casos a partir de la publicació en el Diari Oficial de la Generalitat Valenciana.
  
València, 29 de juny de 2005.- El president: Vicente Garrido Mayol.
  
ANNEX
  
Cognoms i nom Puntuació
  
Boix Mañó, Patricia 7,77